На основу члана 32. став 1 тачка 20) Закона о локалној самоуправи ( „Службени гласник РС“, бр. 129/2007, 83/2014- др. закон, 101/2016-др.закон, 47/2018 и 111/2021-др.закон),члана 27. став 10 Закона о јавној својини („Службени гласник РС“, бр. 72/2011, 88/2013, 105/2014, 104/2016-др.закон, 108/2016, 113/2017, 95/2018, 153/2020 и 94/2024), члана 21. став 2 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр.16/2018 и 79/2023), члана 47. став 1 тачка 36) Статута општине Бачка Топола („Службени лист општине Бачка Топола“, бр. 5.1/2019), члана 15. став 1 Одлуке о прибављању, располагању, управљању и коришћењу ствари у јавној својини општине Бачка Топола („Службени лист општине Бачка Топола“, бр. 38.2/2023), у вези са Одлуком о приступању отуђењу непокретности из јавне својине општине Бачка Топола- изграђене на кат.парц.бр.209 у к.о. Пачир („Службени лист општине Бачка Топола“, бр.6/2024), а након спроведеног отварања писмених понуда на основу објављеног Јавног огласа за прикупљање писмених понуда ради отуђења непокретности из јавне својине општине Бачка Топола- изграђене на кат.парц.бр.209 у к.о. Пачир, од 09.09.2025.год., у складу са чланом 14. став 11 Одлуке прибављању, располагању, управљању и коришћењу ствари у јавној својини општине Бачка Топола („Службени лист општине Бачка Топола“, бр. 38.2/2023), Комисије за спровођење поступка прикупљања писмених понуда ради отуђења непокретности из јавне својине општине Бачка Топола- изграђене на кат.парц.бр. 209 у к.о. Пачир, је дана 14.10.2025. год. утврдила предлог одлуке о избору најповољнијег понуђача, који је доставила Општинском већу општине Бачка Топола, а на чији предлог, Скупштина општине Бачка Топола дана \_\_.\_\_. 2025. године доноси

**ОДЛУКУ**

**О ИЗБОРУ НАЈПОВОЉНИЈЕГ ПОНУЂАЧА**

**ЗА ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ**

**ОПШТИНЕ БАЧКА ТОПОЛА–ИЗГРАЂЕНЕ**

**НА КАТАСТАРСКОЈ ПАРЦЕЛИ БР.209 У КО ПАЧИР**

**I** **ОТУЂУЈЕ СЕ (продаје) непокретност у насељеном месту Пачир, катастарска парцела бр. 209**, на адреси Висораван, кућни бр.1, број дела парцеле 1, Висораван, земљиште под зградом и другим објектом у површини од 77 m2, породична стамбена зграда, земљиште у грађевинском подручју, број дела 2, Висораван, земљиште под зградом и другим објектом у површини од 26 m2, помоћни објекат, земљиште у грађевиснком подручју, број дела парцеле 3, Висораван, земљиште под зградом и другим објектом у површини од 6 m2, помоћни објекат, земљиште у грађевинском подручју, број дела парцеле 4, Висораван, земљиште уз зграду и други објекат, у површини од 500 m2, земљиште у гађевинском подручју, број дела парцеле 5, Висораван, њива 1.класе, у површини од 42 m2, земљиште у грађевинском подручју, укупне површине од 651 m2, уписана у лист непокретности бр. 2940 к.о. Пачир, јавна својина Општине Бачка Топола, Бачка Топола, Маршала Тита бр. 30, у 1/1 дела, у виђеном стању, најповољнијем понуђачу: **Марија Чеке, јмбг:** 0309955825064, **ул. Висораван бр.5, 24 342 Пачир** (у даљем тексту: Купац).

**II Висина купопродајне цене за непокретност из тачке I овог диспозитива износи 3.000,00 евра,** с тим да се најповољнијем понуђачу уплаћени депозитни износ од 20.000,00 динара, уплаћен дана 09.10.2025.год., а што прерачунато у евре по средњем званичном курсу НБС на дан уплате износи 170,68 евра, урачунава у укупну купопродајну цену, и иста се има умањити за тај износ, те је купац дужан да исплати на име купопродајне цене износ од **2.829,32 евра у року од седам (7) дана** од дана закључења уговора о отуђењу непокретности из јавне својине, у динарској противвредности по средњем званичном курсу НБС на дан уплате на рачун Општине Бачка Топола број: 840-811151843-89 код РС Министарство финансија Управа за трезор Филијала Суботица – примања од продаје непокретности у корист нивоа општина, модел 97, позив на број 92-206-08331, а горе наведени депозит уплаћен на депозитни рачун у поступку јавног оглашавања по уплати купопродајне цене се преноси на одговарајући рачун општине.

**III** Купац се обавезује да након коначности ове одлуке, по позиву закључи Уговор о отуђењу непокретности из јавне својине са Општином Бачка Топола, коју заступа Председник општине (у даљем тексту: Продавац), на који претходно мишљење даје Општинско правобранилаштво општине Бачка Топола, а којим ће се регулисати сва права и обавезе Купца и Продавца у складу са законским и подзаконским прописима.

Трошкове пореза и овере уговора, пореза на пренос апсолутних права, као и трошкове проузроковане таксама и накнадама пред надлежним државним органима сноси Купац.

У случају да Купац, по позиву, не приступи закључењу уговора о отуђењу непокретности из јавне својине, нема право на повраћај уплаћеног депозитног износа, а одлука о избору најповољнијег понуђача са ставља ван снаге.

**IV** Ова Одлука ступа на снагу даном доношења и објављује се у „Службеном листу општине Бачка Топола“.

О б р а з л о ж е њ е

Дана 09.09.2025. године на предлог Комисија за спровођење поступка прикупљања писмених понуда ради отуђења непокретности у јавној својини општине Бачка Топола-изграђене на кат.парц.бр.209 у к.о. Пачир, а на основу Одлуке о приступању отуђењу непокретности из јавне својине општине Бачка Топола- изграђене на кат.парц.бр. 209 у к.о. Пачир, број: 464-15/2024-V, коју је донела Скупштина општине Бачка Топола на својој седници одржаној дана 29.02.2024. године, Скупштина општине је објавила Јавни оглас за прикупљање писмених понуда ради отуђења непокретности из јавне својине општине Бачка Топола- изграђене на кат.парц.бр. 209 у к.о. Пачир, број 002165176 2025 08332 002 000 364 015, који је објављен на званичној интернет страници www.btopola.org.rs, у „Службеном листу општине Бачка Топола“ дана 09.09.2025.год., број 16/2025, као и у дневним листовима „Дневник“ Нови Сад и „Magyar Szó“ Нови Сад, с тим што се рокови рачунају од дана објављивања на званичној интернет страници општине Бачка Топола. Предмет отуђења (продаје) је помоћна зграда изграђена на кат.парц.бр. 209 у насељеном месту Пачир, која је у јавној својини Општине Бачка Топола, Бачка Топола, Маршала Тита бр. 30 у 1/1 дела. Почетна купопродајна цена за отуђење предметне непокретности, у поступку прикупљања писмених понуда, износи 2.700,00 евра, а која цена је одређена на основу Извештаја о процени тржишне вредности непокретности од дана 17.11.2023.год., израђене од стране „Процена Плус“ д.о.о. за судско вештачење и инжењеринг, Суботица, лиценцираног проценитеља, др Миомира Паовице дипл.грађ.инг., из Суботице, а која процена сходно одредбама члана 29. Закона о јавној својини важи 2 године.

Комисија за спровођење поступка прикупљања писмених понуда ради отуђења непокретности у јавној својини општине Бачка Топола- изграђене на кат.парц.бр.209 у к.о. Пачир, образована решењем Председника општине бр. 02-21/2024-V, од 12.03.2024.год., дана 14.10.2025.год. је спровела поступак јавног отварања писмених понуда, о чему је сачинила записник и извештај о спроведеном поступку. Комисија је размотрила једну поднету понуду, извршила увид у приложене исправе, констатовала да је понуда благовремена и потпуна, и нашла да су испуњени услови за отуђење непокретности изграђене на кат.парц.бр.209 у к.о. Пачир из јавне својине Општине Бачка Топола, те применом критеријума највиши понуђени износ купопродајне цене (купопродајна цена из обрасца понуде исказана у еврима), утврдила је предлог за избор најповољнијег понуђача, а то је: Марија Чеке, јмбг: 0309955825064, ул. Висораван бр.5, Пачир, која је понудила купопродајну цену у износу од 3.000,00 евра, а који износ умањен за уплаћени депозит дана 09.10.2025.год. у износу од 20.000,00 динара, се има уплатити у року од седам (7) дана од дана закључења уговора о отуђењу непокретности из јавне својине, на одговарајући рачун општине Бачка Топла у динарској противвредности по средњем званичном курсу НБС на дан уплате. Комисија је у складу са чланом 14.став 11 Одлуке о прибављању, располагању, управљању и коришћењу ствари у јавној својини општине Бачка Топола („Службени лист општине Бачка Топола“, бр. 38.2/2023), након спроведеног поступка утврдила предлог одлуке о избору најповољнијег понуђача, који је доставила Општинском већу општине Бачка Топола.

На основу образложеног предлога, у складу са чланом 21. став 2 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр.16/2018 и 79/2023), и члана 15. став 1 Одлуке о прибављању, располагању, управљању и коришћењу ствари у јавној својини општине Бачка Топола („Службени лист општине Бачка Топола“, бр. 38.2/2023), којим је прописано да одлуку о избору најповољнијег понуђача, након спроведеног поступка прикупљања писмених понуда за отуђење непокретности из јавне својине општине доноси Скупштина општине на предлог Општинског већа, донета је одлука о избору најповољнијег понуђача за отуђење непокретности из јавне својине.

С обзиром на све горе наведено одлучено је као у диспозитиву.

СКУПШТИНА ОПШТИНЕ

БАЧКА ТОПОЛА

Број: 002165176 2025 08332 002 000 364 015 Председник

Дана: \_\_.\_\_.2025. Скупштине општине

Бачка Топола Саша Срдић с.р.