На основу члана 36. Закона о локалној самоуправи („Службени гласник РС“, бр. 129/2007, 83/2014-др.закон, 101/2016- др.закон, 47/2018 и 111/2021-др.закон), и члана 51. Статута општине Бачка Топола („Службени лист општине Бачка Топола“ бр. 5.1/2019), a у вези са чланoвима 60, 61, 61а и 64а Закона о пољопривредном земљишту („Службени гласник РС“, бр. 62/2006, 65/2008- др. Закон, 41/2009, 112/2015, 80/2017 и 95/2018-др.закон), Скупштина општине Бачка Топола на седници одржаној дана \_\_\_\_\_\_\_\_\_ 2025. године, донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА ИЗРАДУ ПРЕДЛОГА ГОДИШЊЕГ ПРОГРАМА**

**ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ОПШТИНЕ БАЧКА ТОПОЛА ЗА 2026. ГОДИНУ**

I

**Образује се** Комисија за израду предлога Годишњег програма заштите, уређења и коришћења пољопривредног земљишта на територији општине Бачка Топола за 2026. годину (у даљем тексту: Комисија).

II

У Комисију именују се:

**За председника**:

1. Јанош Жембери, дипл.инж.агрономије из Бајше,

**За заменика председника**:

1. Нимрод Томик, регистровани пољопривредни произвођач из Бачке Тополе,

**За чланове:**

3. Ковач Виктор, помоћник председника општине за област пољопривреде из Гунароша,

4. Норберт Сатмари, дипл.економиста из Бачке Тополе,

5. Оливера Ненадић, дипл.правник из Бачкe Тополe,

6. Јелена Мастиловић, дипл. економиста из Бачке Тополе,

7. Варга Геза, дипл.грађевински инжењер из Бачке Тополе,

8. Илија Бурсаћ, струковни економиста из Карађорђева.

Организационе и административне послове за Комисију вршиће Слађана Мудринић дипл. правник, запослена у Одељењу за просторно планирање, урбанизам, грађевинарство, заштиту животне средине, комунално-стамбене послове и привреду Општинске управе Бачка Топола.

III

Задатак Комисије је да у складу са одредбама члана 60, 61, 61а и 64а Закона о пољопривредном земљишту („Службени гласник РС“, бр. 62/06, 65/08-др. закон, 41/09, 112/15, 80/17 и 95/18-др.закон) (у даљем тексту: Закон):

- изради предлог Годишњег програм заштите, уређења и коришћења пољопривредног земљишта на територији општине Бачка Топола ( у даљем тексту: Годишњи програм) за 2026. годину у складу са законом прописаним роковима којим ће утврдити врсту и обим радова које треба извршити, динамику извођења радова и улагања средстава, а посебно утврдити податке које се односе на пољопривредно земљиште у државној својини у складу са чланом 60. Закона;

- пре израде предлога Годишњег програма обавести јавним позивом сва правна лица којима у складу са чланом 61. Закона може да се призна право на коришћење пољопривредног земљишта без плаћања накнаде, као и правна и физичка лица која у складу са чланом 64а могу да остваре право пречег закупа, да доставе захтеве са неопходном документацијом, да размотри достављене захтеве и донесе одлуку о истим;

- прибави мишљење Комисије за давање мишљења на предлог годишњег програма заштите, уређења и коришћења пољопривредног земљишта на територији општине Бачка Топола за 2026.год.,

- прибави писану сагласност Министарства надлежног за послове пољопривреде на предлог Годишњег програм заштите, уређења и коришћења пољопривредног земљишта на територији општине Бачка Топола за 2026.год., а након добијања сагласности Министарства надлежног за послове пољопривреде достави Годишњи програм на разматрање и утврђивање Општинском већу, а потом и на разматрање и усвајање Скупштини општине;

- да по истом поступку, уколико се укаже потреба, израђује и измене и допуне годишњег програма.

IV

За обављање задатака из тачке III овог решења, председник, заменик председника, чланови, као и извршилац органиозационих и административних послова, имају право на надокнаду у висини коју утврђује Председник општине својим актом.

V

Ово Решење ступа на снагу даном доношења, а објавиће се у „Службеном листу општине Бачка Топола“.

СКУПШТИНА ОПШТИНЕ

БАЧКА ТОПОЛА

Број: Председник

Дана: Скупштине општине

Бачка Топола Саша Срдић, с.р.

О б р а з л о ж е њ е

I ПРАВНИ ОСНОВ

Чланом 36. став 1. Закона о локалној самоуправи („Службени гласник РС“, бр. 129/2007, 83/2014-др.закон, 101/2016- др.закон, 47/2018 и 111/2021-др.закон) прописано је да Скупштина општине оснива стална или повремена радна тела за разматрање питања из њене надлежности.

Чланом 51. Статута општине Бачка Топола („Службени лист општине Бачка Топола“, бр. 5.1/2019) прописано је да скупштина општине оснива стална и повремена радна тела за разматрање питања из њене надлежности, као и да се актом о образовању повременог радног тела утврђују његов назив и област за коју се оснива, задаци радног тела, број чланова радног тела, рок за извршење задатака, права и дужности председника и чланова радног тела и друга питања од заначаја за рад радног тела.

Члановима 60, 61, 61а и 64а Закона о пољопривредном земљишту („Службени гласник РС“, бр. 62/2006, 65/2008- др. Закон, 41/2009, 112/2015, 80/2017 и 95/2018- др.закон) регулисана су питања коришћења пољопривредног земљишта у државној својини.

II РАЗЛОЗИ ДОНОШЕЊА

Одредбама члана 60. Закона о пољопривредном земљишту регулисано је да пољопривредним земљиштем у државној својини располаже и управља држава преко Министарства, да се пољопривредно земљиште у државној својини користи према годишњем програму заштите, уређења и коришћења пољопривредног земљишта, који доноси надлежни орган јединице локалне самоуправе, затим да Програм из става 2. овог члана надлежни орган јединице локалне самоуправе доноси по претходно прибављеном мишљењу комисије коју образује председник општине, односно градоначелник, а која у свом саставу има најмање половину чланова физичка лица - пољопривреднике који су уписани у Регистар пољопривредних газдинстава, у складу са прописом којим се уређује упис у Регистар пољопривредних газдинстава, као и дипломираног инжињера пољопривреде а потом и да је програм из става 2. овог члана надлежни орган јединице локалне самоуправе дужан да донесе најкасније до 31. марта текуће године, уз сагласност Министарства. Програмом из става 2. овог члана утврђује се: врста и обим радова које треба извршити у периоду за који се програм доноси, динамика извођења радова и улагања средстава. Програм који доноси надлежни орган јединице локалне самоуправе, поред елемената из става 7. овог члана, садржи и податке који се односе на пољопривредно земљиште у својини Републике Србије (у даљем тексту: у државној својини), и то податке о: 1) укупној површини и површини по катастарским општинама пољопривредног земљишта у државној својини на територији јединице локалне самоуправе; 2) корисницима пољопривредног земљишта у државној својини; 3) закупцима пољопривредног земљишта у државној својини; 4) површини пољопривредног земљишта у државној својини која није дата на коришћење; 5) укупној површини пољопривредног земљишта у државној својини која је планирана за давање у закуп, као и површине делова пољопривредног земљишта у државној својини које су планиране за давање у закуп (једна или више катастарских парцела) са бројем катастарске парцеле, површином, класом и културом; 6) стању заштите, уређења и коришћења пољопривредног земљишта у државној својини.

Сходно горе наведеном неопходно је да се изради Годишњи програм за наредну годину, а самим тим је први корак да се образује комисија за 2026. годину, чији задатак је да у свему у складу са законом, инструкцијама и упутствима надлежног министарства изради годишњи програм, а који се израђује у WEB апликацији. Предложеним решењем се одређује састав и број чланова, тако да комисија има председника, заменика председника и шест чланова, и то су стручна лица пољопривредне, геодетске, економске и правне струке, који имају искуства и знања у раду о овој области, а приликом одређивања броја и састава комисије имало се у виду комплексност и сложеност послова и задатака које је потребно реализовати, а посебно чињеница да је потребно прикупити, евидентирати и утврдити обимне релевантне податке који се односе на пољопривредно земљиште у државној својини, као и размотрити и одлучити о свим захтевима пристиглим на расписане јавне позиве. Тачком III су прецизирани задаци комисије, a тачком IV је предложено да за обављање својих задатака председник, заменик председника, чланови комисије, као и извршилац организационих и административних послова за потребе комисије, имају право на надокнаду у висини коју утврђује Председник општине својим актом.

Сходно свему горе изнетом предлаже се доношење Решења о образовању Комисија за израду Годишњег програма заштите, уређења и коришћења пољопривредног земљишта на територији општине Бачка Топола за 2026. годину у датом тексту.

III СРЕДСТВА ЗА СПРОВОЂЕЊЕ РЕШЕЊА

За спровођење овог Решења су обезбеђена средства у буџету Општине Бачка Топола.

Општинско веће